ઘટના મુજબ મૂળ છોટા ઉદેપુરના બોડેલી ગામના ખત્રી પરિવારના દસ જેટલા સભ્યો ઈન્ડિકા કારમાં સવાર થઈ હાલોલ સ્થિત સંબંધીને ત્યાં આવ્યા હતા. જે બાદ મોડી રાત્રે બોડેલી પરત ફરતા ભાટ પાટિયા પાસેના વળાંકમાં ઈન્ડિકા કારનું પાછલું વ્હીલ નીકળી જતા ચાલકે સ્ટેરિંગ પર નો કાબૂ ગુમાવ્યો હતો. જેના કારણે બેકાબૂ કાર રોડ સાઈડમાં આવેલા 12 ફૂટ ઊંડા નાળામાં ખાબકી હતી. બનાવને પગલે સ્થાનિકો દોડી આવ્યા હતા અને બચાવ કાર્ય શરૂ કરી ચાલક સહિત ત્રણ લોકોને બચાવી લીધા હતા.